[Пренасочване на e-mail услугата към друг сървър](/bg/kb/view/prenasochvane_na_e_mail_uslugata_kam_drug_sarvar "Пренасочване на e-mail услугата към друг сървър")

 



DNS записи, добавени в секцията "DNS записи" в Контролния панел, ще бъдат активни само, когато домейн името използва DNS услугата на хостинг акаунта.



 
За да направите промени по вашите DNS записи:
1. Влезте в Контролния панел на хостинга и отворете секция "DNS записи".
2. Можете да направите промени глобално за всички домейни, паркирани към хостинг акаунта, или само за дадено име. Изберете съответната опция от менюто "Приложи промените на:" в подсекцията "Избор на домейн".


3. "MX" записът дефинира накъде да е насочена e-mail услугата за даден домейн. По подразбиране, DNS зоната на сървъра съдържа "MX" запис, който насочва вашата е-mail услуга към mail.your\_domain\_name.com, както и "A" запис, насочващ поддомейна mail.your\_domain\_name.com към IP адреса на сървъра, на който се намира вашия акаунт. За да пренасочите e-mail услугата към друг доставчик, можете да редактирате съществуващия запис за mail.your\_domain\_name.com поддомейна, като за целта използвате бутона "Редактирай" за да замените съществуващия IP адрес с IP адреса на e-mail сървъра, към който желаете на насочите e-mail услугата за избраното домейн име.

Допълнителна информация, относно редактирането на съществуващи DNS записи, можете да намерите в статията"Промяна на съществуващи DNS записи".
Ако няма съществуващ MX запис или желаете да добавите допълнителни MX записи, можете да намерите инструкции в статията "Добавяне на MX записи".
След като пренасочите e-mail услугата към друг сървър, трябва да смените и настройката "Сървър за Е-Поща".
 
Сървър за Е-Поща
Подсекцията "Сървър за Е-Поща" позволява да се конфигурира как нашият е-mail сървър ще обработва e-mail съобщения, изпратени към вашия домейн (или домейни). Настройката "Сървър за Е-Поща" трябва да бъде променена само ако използвате външна е-mail услуга за вашия домейн.

Има три конфигурационни опции:
*Ние сме сървър за е-поща (по подразбиране)Когато е избрана тази опция, нашият e-mail сървър ще приема съобщения, изпратени към вашия домейн и ще ги доставя до пощенските кутии създадени в Контролния панел на хостинг акаунта. Това е опцията по подразбиране.
*Ние сме бекъп сървър за е-пощаКогато е избрана тази опция, нашият e-mail сървър ще действа като бекъп (резервен) e-mail сървър и ще приема съобщения за вашия домейн, като тези съобщения ще бъдат маркирани за изпращане към вашия основен e-mail сървър (дефиниран в DNS записите) в момента, в който той отново е достъпен. Тази опция се използва за да има резервен сървър, който да приеме съобщенията в случай, че основния e-mail сървър не е достъпен. Имайте предвид, че в този случай съобщенията ще са на изчакване, а няма да бъдат доставени до пощенски кутии на нашия сървър. Моля уверете се, че вашите DNS записи са конфигурирани правилно, преди да изберете тази опция.Когато е избрана опцията "Ние сме бекъп сървър за е-поща", няма да имате достъп до Webmail програмата и до пощенските кутии създадени на нашия сървър, както и няма да е възможно да използвате нашия e-mail сървър за изходяща поща (SMTP).
*Външен MX запис, Външен сървър за е-пощаКогато е избрана тази опция, нашият e-mail сървър няма да приема съобщения за вашия домейн. Тази опция трябва да се използва само, когато сте настроили външен e-mail сървър да приема поща за вашия домейн. Когато е избрана опцията "Външен MX запис, Външен сървър за е-поща", е-mail услугата за вашия домейн на нашия сървър ще е напълно изключена.

 